
J e g y z ő k ö n y v

Készült: Halásztelek Város Önkormányzat Képviselő-testület 2012. február 13-án, 18,00 órakor megtartott ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők
Megjelent meghívottak: Baloghné dr. Nagy Edit jegyző, Csillag Erika igazgatatási irodavezető, Orsós Éva pénzügyi irodavezető, Tóth Viktor műszaki irodavezető, Acélvári Attila HATE Kft. ügyvezető igazgató, Györök Zsolt Zoltánné, Vass Dénes bizottsági tagok, Juhász Zoltánné iskolaigazgató, Urbán Miklósné óvodavezető, Fodor Pálné belső ellenőr, Kristóf Jánosné könyvvizsgáló
Szentgyörgyi József köszönti a testületi ülésen megjelenteket. Megállapítja, hogy a testület 9 fővel határozatképes. Megkérdezi, ki jelentkezik jegyzőkönyv hitelesítőnek. Megállapítja, hogy Lengyel Izabella és Végváriné Nyíri Lídia jelentkezik. Kéri a testület tagjait, szavazzanak a jegyzőkönyv hitelesítők személyéről. Megállapítja, hogy a testület egyhangúlag elfogadta a jegyzőkönyv hitelesítőket. Elsőként beszámol az előző testületi ülés óta eltelt időszak fontosabb eseményeiről. Kéri a testület tagjait és a jelenlévőket, hogy egyperces néma felállással emlékezzenek a tragikus balesetben elhunyt Lepsényi Dominikra. A megemlékezést követően ismerteti, január 11-én átadásra került a gerincút, melyről beszámolt a Halásztelki Hírmondó. Január 1-jével új postavezető került kinevezésre, aki kéri, ha bármilyen észrevétel, javaslat van a posta működésével kapcsolatban, azt tegyék meg, szívesen veszik, s igyekeznek megfelelni a lakosság, valamint a képviselő-testület elvárásainak. Elmondja, megkeresték egy projekttel kapcsolatban, mely a dunai hajózás kibővítését tervezi Százhalombattáig. A projekt nagyon komplikált és összetett, mert nemcsak arról szól, hogy hajójáratot indítanak, új kikötőket építenek, hanem a hajógyártást is Magyarországon kívánják megvalósítani. Nyilatkozatot kértek arra vonatkozóan, hogy amennyiben elindulna egy ilyen jellegű fejlesztés, akkor szeretne-e Halásztelek is bekapcsolódni.  Nyilatkozott arról, hogy szívesen bekapcsolódna a város, örülne egy ilyen projekt elindulásának, megvalósulásának. Hozzáteszi, komoly hatékonysági számításokat is végeztek. Az eddigi körvonalas terveknél ez egy jóval kidolgozottabb verzió. Jelzi, amikor a projekt a megvalósítási, engedélyezési, tervezési szakaszba ér, akkor ismét találkozni fog a testület a témával. A továbbiakban beszámol a lejárt idejű határozatok végrehajtásáról.

	Határozat száma, kelte, tartalma

	219/2011.(XII.15.) számú Képviselő-testületi határozat

Halásztelek Város Önkormányzat Képviselő-testülete a Magyar Köztársaság 2011.évi költségvetéséről szóló 2010.évi CCLXIX. törvényben, az államháztartásról szóló, többször módosított 1992.évi XXXVIII. törvény (a továbbiak Áht.) 65.§ (1) bekezdésében, az államháztartás működési rendjéről szóló - többször módosított 292/2009.(XII.19.) Kormányrendeletben (a továbbiakban: Ámr.) előírtakra figyelemmel a 2011. évi költségvetéséről szóló 4/2011.(III.10.) rendeletét (a továbbiakban: Kvr.) az alábbiak szerint módosítja: A központosított állami támogatások és egyéb bevételek miatt a rendelet 3. §-ában megállapított 

kiadási főösszeget 


4.448      ezer Ft-tal

bevételi főösszeget 


4.448      ezer Ft-tal megemeli, 
és Halásztelek Város Önkormányzata 2011. évi költségvetésének
módosított kiadási főösszegét        1.179.733     ezer Ft-ban, valamint

módosított bevételi főösszegét       1.179.733     ezer Ft-ban 

állapítja meg. Tudomásul véve.                         

	220/2011.(XII.15.) számú Képviselő-testületi határozat

Halásztelek Város Önkormányzat Képviselő-testülete a 2012. évi költségvetési koncepciót elfogadja. Tudomásul véve.

	221/2011.(XII.15.) számú Képviselő-testületi határozat

Halásztelek Város Önkormányzat Képviselő-testülete a települési szilárd hulladékkal kapcsolatos közszolgáltatás szabályainak és díjainak meghatározásáról szóló – többször módosított – 1/2006.(I.24.) rendelet módosításáról szóló rendelet szövegét elfogadja. A mai testületi ülésen szerepel napirendként.

	222/2011.(XII.15.) számú Képviselő-testületi határozat

Halásztelek Város Önkormányzat Képviselő-testülete a szennyvízelvezetés és tisztítás szolgáltatási díjának megállapításáról szóló – többször módosított – 22/2008. (XII.19.) rendelet módosításáról szóló rendelet szövegét elfogadja. A mai testületi ülésen szerepel napirendként.

	223/2011.(XII.15.) számú Képviselő-testületi határozat

Halásztelek Város Önkormányzat Képviselő-testülete az ivóvíz szolgáltatás díjáról szóló – többször módosított – 2/2007. (I. 31.) rendeletének módosításáról szóló rendelet szövegét elfogadja. A mai testületi ülésen szerepel napirendként.

	224/2011.(XII.15.) számú Képviselő-testületi határozat

Halásztelek Város Önkormányzat Képviselő-testülete a 

- 2/2011. (II.16.) rendelet az anyakönyvi eljárás egyes díjairól,

- 6/2011. (III.25.) rendelet az önkormányzati alapfokú művészeti oktatásért fizetendő térítési  

díjakról és tandíjakról,

- 1/2009. (II.13.) rendelet a köztisztviselőket megillető szociális, jóléti és egészségügyi juttatásokról, valamint a szociális és kegyeleti támogatásokról,

- 22/2009. (XI.27.) rendelet az élelmezési nyersanyagköltség meghatározásáról és a fizetendő térítési díjakról,

- 10/2008. (IV.25.) rendelet a családi és egyéb események megrendezésének térítési díjáról,

- 13/2007. (V.4.) rendelet a temetőkről és a temetkezési tevékenységről,

- 22/2006. (VI.28.) rendelet a közterület-használat rendjéről,

- 10/2003. (IV.30.) rendelet a szennyvízelvezetésről

szóló rendeleteiben meghatározott térítési díjak összegét a 2012. évre változatlanul hagyja, mivel jelen gazdasági-pénzügyi helyzetben a lakosság fizetőképessége véges, nem tudják vállalni a lakosok a megemelt díjak megfizetését. További intézkedést nem igényel.

	225/2011.(XII.15.) számú Képviselő-testületi határozat

Halásztelek Város Önkormányzatának Képviselő-testülete a Halásztelek Kisgyár u. 2. szám alatti Egészségház díjait 2012. január 1-től az alábbiak szerint állapítja meg:

Az almérővel nem mérhető közüzemi költségek (víz, villany, gáz, csatorna) megosztása az épület használói között: Fogorvos 28%, Orvosi Ügyelet 52%, Önkormányzat 20%.
A közüzemi költségeken túl az épület használói kötelesek a napi takarítással és az épület karbantartásával kapcsolatos költségeket viselni, melynek összege 90.000,- Ft/hó. Bérlők kiértesítése, szerződéskötések folyamatban.

	226/2011.(XII.15.) számú Képviselő-testületi határozat

Halásztelek Város Önkormányzatának Képviselő Testülete úgy dönt, hogy pályázik az NFÜ KMOP-4.5.2-11 számon kiírt pályázatán, a 15 millió forintos önrész mértékét a 2012-es költségvetésből kívánja biztosítani. A pályázati adatlap beadásra került, hiánypótlás megtörtént.

	227/2011.(XII.15.) számú Képviselő-testületi határozat

Halásztelek Város Önkormányzatának Képviselő Testülete úgy dönt, hogy elfogadja Papp Kornél módosító indítványát az előterjesztés 2. sz. határozatára vonatkozóan, mely szerint „Felhatalmazza a Polgármestert, hogy a Pénzügyi, Ellenőrző és Településfejlesztési Bizottság egyetértésével a KMOP-4.5.2-11 számon kiírt pályázaton történő részvétel érdekében a pályázati dokumentációt készíttesse el és a pályázatot nyújtsa be.” A pályázati adatlap elkészült, beadásra került.

	229/2011.(XII.15.) számú Képviselő-testületi határozat

Halásztelek Város Önkormányzatának Képviselő Testülete a – bizottsági javaslatokkal módosított – 2012. évi munkatervét elfogadja. Érdekelteknek megküldve.

	230/2011.(XII.15.) számú Képviselő-testületi határozat

Halásztelek Város Önkormányzatának Képviselő Testülete a Polgármester úr által előterjesztett és pontosított „Fizetési Megállapodás”-t elfogadja. 

Felkéri Baloghné dr. Nagy Edit jegyzőt, hogy a szerződés jogszerűségének vizsgálatát végezze el és ellenjegyezze. A jogszerűség ellenőrzése után felhatalmazza a Polgármestert a szerződés aláírására. A megállapodás aláírásra került.

	231/2011.(XII.15.) számú Képviselő-testületi határozat

Halásztelek Város Önkormányzatának Képviselő Testülete a Csepeli Görögkatolikus Egyházközség (2314, Halásztelek, Erkel Ferenc utca 5.) által „A családi közösségi kezdeményezések és programok megerősítése” elnevezésű, a KMOP területére kiírt, TÁMOP 5.5.1.B-11/1 kódjelű pályázati kiírás keretében beadandó pályázatát támogatja. Felhatalmazza a Polgármestert az együttműködési szándéknyilatkozat aláírására. Az együttműködési szándéknyilatkozat aláírásra került.


Szentgyörgyi József napirend előtti hozzászólásoknak ad helyt.

Papp Kornél emlékezteti a jelenlévőket arra, hogy alig egy hónap múlva március 15. állami ünnep, melyre Halásztelken sok közösség készült. Több, mint egy éve Petőfi szobor állítási terv is napvilágot látott, információja szerint nemcsak a terv született meg, hanem nemsokára a szobor is elkészül. Ahhoz, hogy március 15-én szobrot lehessen avatni, hamarosan el kell kezdeni a munkálatokat. Született egy beadvány – már 30 napon túl –, ezért kezdeményezi, ha szükséges rendkívüli testületi ülés keretében foglalkozzanak a szobor állításának kérdésével, mert egyébként március 15-én nem kerülhet sor a szobor leleplezésére. Azért ezt a formáját választotta a kérésnek, mert levelezgetés közben több nap elmehet, mellyel időveszteséget okoznak. 
Szentgyörgyi József tervezi február végén, március elején egy rendkívüli testületi ülés összehívását, azon sort keríthetnek a szobor állításával kapcsolatos döntések meghozatalának. Hozzáteszi a szakmai előkészítés elindult, több lépcsőben kell lépni, hiszen nem közterületről van szó, így először át kell minősíteni közterületté, melynek keretében meg kell nézni, igényel-e külön műszaki egyeztetést. A szobor elhelyezésére lesz lehetőség, örül a kezdeményezésnek, a lakossági összefogásnak. Az egyesület képviselőit próbálta meggyőzni arról, hogy nem a legalkalmasabb hely a szobor állítására az a tér, amit kinéztek, mert ott nem lehet rendezvényt tartani az autók zajától, nem férnek el sokan, stb., de mivel lakossági kezdeményezésről van szó, ha nem sikerül meggyőzni a kezdeményezőket erről, akkor zöld utat engednek. Alkalmasabbnak tartaná a Dózsa Gy. utca és Iskola utca közötti teret a szobor állítására, ahol lenne hely mindenre, színpad állítására, ünnepség tartására. Hozzáteszi, az Iskola utca 2. telek elejére tervezték a bölcsődét, melynek a kapuja a parkra nyílik, így az a terület biztosan átalakításra kerül, s nem mindegy hova helyezik el a szobrot, de ez még sok mindentől függ. Ismerteti a napirendi javaslatot, mely megegyezik a meghívóban jelzettekkel Kérdezi egyéb javaslat, észrevétel van-e. Mivel nincs, szavazásra bocsátja a napirendi pontokat. 
1.)
2011. évi költségvetési rendelet IV. sz. módosítása (írásos, rendeletalkotás)
Előterjesztő: Szentgyörgyi József polgármester

2.)
Halásztelek Város Önkormányzatának 2012. évi költségvetése (írásos, rendeletalkotás)
Előterjesztő: Szentgyörgyi József polgármester

3.)
Halásztelek Város Önkormányzatának rendelete a felnőtt korúakra vonatkozó szociális gondoskodás helyi szabályozásáról
Előterjesztő: Baloghné dr. Nagy Edit jegyző

4.)
Közszolgáltatási díjak változása (csatorna, szemét)
Előterjesztő: Szentgyörgyi József polgármester

5.)
Könyvvizsgálói feladatok ellátása

Előterjesztő: Szentgyörgyi József polgármester

6.)
A 2012. évre vonatkozó igazgatási szünet elrendeléséről szóló önkormányzati rendelet megalkotása (írásos)
Előterjesztő: Szentgyörgyi József polgármester

7.)
A Polgármesteri Hivatalban foglalkoztatott köztisztviselők teljesítménykövetelményének alapját képező célok (írásos)
Előterjesztő: Baloghné dr. Nagy Edit jegyző

8.)
Helyi civil szerezetek 2012. évi költségvetés támogatására pályázat kiírása (írásos)
Előterjesztő: Szentgyörgyi József polgármester

9.)
Beszámoló a KMOP – 4.5.2 – 11 jelű, „Bölcsőde Építése Halásztelken” elnevezésű pályázatról (írásos) 
Előterjesztő: Szentgyörgyi József polgármester

10.)

Local Agenda 21 környezeti fenntarthatósági program (írásos)

Előterjesztő: Szentgyörgyi József polgármester

11.)
Egyebek


- Közüzemi szennyvízcsatorna használatának 2012. évi díjai


- Németh Csaba külsős ügyrendi bizottsági tagságáról szóló lemondó nyilatkozata


- Halásztelki Vöröskereszt Szervezet kérése 


Zárt ülés:
1.) 
2314 Halásztelek, Diófasor u. 84. kártalanítási ügye

Előterjesztő: Szentgyörgyi József polgármester

Szentgyörgyi József megállapítja, hogy a testület egyhangúlag elfogadta a napirendeket.

Napirend 1. pontja:

2011. évi költségvetési rendelet IV. sz. módosítása 
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella felolvassa a határozati javaslatot, melynek elfogadását a bizottság egyhangúlag javasolja a Képviselő-testületnek.
Papp Kornél jelzi, nem jól szerepel a határozati javaslatban a törvény száma, az nem CCLXIX., hanem csak CLXIX.

Szentgyörgyi József köszöni  jelzést, további kérdés, észrevétel nem lévén szavazásra bocsátja a határozati javaslatot, valamint a rendelet megalkotását.

1/2012.(II.13.) számú Képviselő-testületi határozat
Halásztelek Város Önkormányzat Képviselő-testülete a 2011. évi költségvetés IV. számú módosításáról szóló rendelettervezet szövegét elfogadja.
Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

1/2012. (II.14.) rendelete

a 2011. évi költségvetésről szóló,
többször módosított 
4/2011. (III.11.)Kt. számú rendelet módosításáról
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás




m e g a l k o t v a

Napirend 2. pontja:
Halásztelek Város Önkormányzatának 2012. évi költségvetése

Előterjesztő: Szentgyörgyi József polgármester
Szentgyörgyi József elmondja, a pénzügyi bizottság két körben, az oktatási, az ügyrendi és a szociális bizottság pedig egy körben tárgyalta. Sok képviselőtársa aktivizálta magát a költségvetés előkészítésénél, a költségvetési koncepciónál is megfogalmazásra kerültek elképzelések, illetve komplett módosító csomagot kapott a FIDESZ frakciótól, mely beépítésre került a költségvetésbe, ezekből kettővel kapcsolatban fogalmazott meg utólagos módosítási javaslatot. Két esetben kéri a képviselő-testülettől az újragondolást. Az egyik a HATE Kft. támogatása, mely a korábbi 35 mFt-ról 20 mFt-ra lett csökkentve. Kéri az átgondolást annak tükrében, hogy tavaly lett csökkentve 45 mFt-ról 35 mFt-ra, illetve az idén május 31-étől a közművagyon üzemeltetésével elveszíti az önkormányzat a csatornából származó eddigi bevételeit. Ez a teljes gazdálkodás újragondolására is készteti az önkormányzatot. A másik javaslat volt a megtakarítás jegyében, hogy a nemzetközi keret és az ünnepek keretének egy-egy millió forinttal történő csökkentése. Kérte, hogy az ünnepekhez biztosítsák a 3 millió forintot, ahogy az előző évben is volt, hiszen két nagyobb ünnep van, a Szent László nap és az augusztus 20-ai ünnepség, melyek nagyobb költségvetésűek, a többi inkább „házi ünnepség”. A két nagy ünnepségnek van olyan kulturális értéke, melyet fontos megőrizni. A IV/1/c. mellékletben az önkormányzat kiadásainál tervezett ÁFA-bevétel alul lett tervezve 2,7 mFt-tal, ezért javasolta módosítani, a kártalanításra, kártérítésre tervezett 10 mFt-ból 5 mFt-ot tegyenek át az ÁFA-ra. Elmondja, igyekeztek megfelelni minden képviselői igénynek, a négy bizottságból három elfogadta a költségvetést, természetesen minden bizottság a saját területét vizsgálta. Ugyanakkor a záró egyeztetésnél a pénzügyi bizottság többségét nem tudták megszerezni, de nem érkezett olyan módosítás, aminek nem tettek eleget, ezért nem vette le most napirendről az előterjesztést, továbbá azért nem mert a polgármesternek jogszabályi kötelezettsége február 15-ig a testület elé terjeszteni a költségvetést. Bízott abban, hogy olyan kompromisszumos költségvetést tudnak előterjeszteni – mivel minden képviselői indítványt igyekeztek beépíteni és megvalósítani – ami meg is fog felelni. Nehéz a költségvetés tárgyalása annak, aki nemcsak a saját területét nézi bizottsági szinten, hanem egészében kívánja látni azt. A december 23-án elfogadott jogszabályi változások teljes egészében átalakítják a költségvetés szerkezetét, felépítését. A korábbi egy főszámla helyett, öt főszámla jött létre. Korábban egy főszámla likviditását kellett megoldani, most az öt főszámla likviditása lesz külön nehézség és feladat. Az igazgatási jogszabályok változása miatt a 2013. év az átalakulások éve lesz. Rengeteg olyan feladat, ami korábban önkormányzati, helyi igazgatási és ellátási feladat volt, az felkerült kormányhivatali szintre, illetve a 2012. közepétől felálló járások vesznek át feladatokat az önkormányzattól. A 2012. évi költségvetési tervezés ezt készíti elő. Az öt főszámlából bármelyik kiemelhető, tehát bármikor át lehet venni például az iskola üzemeltetését, vagy városüzemeltetési részfeladatokat is ki lehet emelni. Rámutat arra, két gát keletkezett az önkormányzati gazdálkodásban, az egyik gát az, hogy az önkormányzati vagyon nagy részét állami vagyonnak minősítették és elvitték, ilyen például a csatorna. A másik gát, hogy korlátozva lett az önkormányzatnak a hitel felvétele. Tehát vagyon nincs, így a vagyon működtetéséből, üzemeltetéséből nem lehet pótolni a hiányzó működési normatívát, hitellel ezt nem tudják módosítani, azaz jelentősen beszűkült az önkormányzat és a képviselő-testület mozgástere a pénzügyi vonalon. Ilyen tényezők mellett nagyon nehéz bármit alkotni, elfogadható költségvetést letenni az asztalra, mert a koncepcióban megfogalmazásra került, hogy nullás legyen a költségvetés, folyószámlahitel kerüljön visszafizetésre, stb. Olyan korlátok, nehézségek között kell elfogadható pénzügyi keretet szabályozni, amiről tudható, hogy nagyon gyorsan sűrű külső hatások érhetik, ami miatt megváltozik. Példaként említi a 100 mFt-os hitelígérvényt a szennyvíztisztító bővítésére, ami 2012-13-14-ben jelenik meg, ugyanakkor ezt a vagyon elviszik az önkormányzattól. Felmerül a kérdés, akkor ez a 100 mFt-os hitelígérvény hova tartozik, kinek kell ezzel számolnia. Összességében nincsenek könnyű helyzetben, törekedett egy politikai kompromisszumra, arra, hogy legalább helyi szinten a megfogalmazott igények, módosítási javaslatok bekerüljenek a költségvetésbe. Véleménye szerint, amit a pénzügyi bizottság megfogalmazott, az egy erős szkepticizmus, hogy ez a költségvetés működőképes lesz-e, de ezzel egyet kell értsen. Ebben a helyzetben ugyanilyen szkeptikus és egy kicsit elkeseredett is, mert jelentősen csökken a mozgástér, nem éri el a költségvetés a 900 millió Ft-ot, 2010-ben még 2 milliárd, 2011-ben 1,1 milliárd fölött volt, továbbá a fő táblázatokból látható melyik feladat nem lesz már itt a következő évben. Szomorúan állapította meg, hogy lassan a helyi önkormányzatiság leszűkül egy olyan területre, hogy eldönthetik, hogy melyik adót emelik a településen. Ennek a felhasználásába nagyon kevés beleszólása van az önkormányzatnak, hiszen a normatívák alulfinanszírozása és az ehhez rendelt feladat igény nem nagyon hagyja meg a testületnek a mozgásteret. Várja képviselőtársai észrevételeit, javaslatait.
Igaz Tibor felhívja a figyelmet arra, hogy figyelembe kell venni a polgármesteri jogkör gyakorlását is.

Szentgyörgyi József hozzáteszi, a testülettel szemben nem növekszik a polgármester mozgástere, de erre nem is igazán volt eddig szükség. Látni kell azt, hogy hiába nyílik meg bizonyos területeken a nagyobb mozgástér, azok a területek, ahol nő, az ki is ürül, az igazgatási feladatok jó része elmegy. Kérdésként fog felmerülni, hogy megnyitják-e gyorsan az okmányirodát, hogy legyen kormányablak, hiszen a környéken Tökölön és Szigetszentmiklóson van kormányhivatal, ami elméletileg a járási központoknak az ablaka lesz, de jóval kevesebb pénzügyi mozgástérrel, jóval nagyobb hiánnyal, jóval kevesebb helyi szintű döntéssel. Példaként említi, egy kiüresedett pályázati rendszerben nem jelent nagyobb mozgásteret. Sok, a részletekre vonatkozó végrehajtási jogszabály még hiányzik, pontosan nem tisztázódott le, hogy közel 7 ezer feladatból, ami most a jegyzőnél van, abból mennyi kerül fel járási szintre és mennyi marad helyi szinten, illetve a városi jegyzőnek milyen lesz a kapcsolata a járási hivatalvezetővel, vagy jegyzővel. Azt sem tudható még, hogy mik azok a feladatok, amik a járáshoz fognak tartozni, de itt lesznek végezve. 
Igaz Tibor megjegyzi, pénzügyi bevételi forrásban kicsit több jogkört lehet majd alkalmazni.

Szentgyörgyi József hozzáteszi, az a kérdés, hogy mit bír el a település adóviselő képessége, tehát lehet több típusú adó, magasabb mértékű adóemelés, de eddig sem az adóemelés volt a megoldás, nem voltak ilyen korlátok. Az adónemeket illetően azt képviselték, hogy próbálják a lehető legalacsonyabban tartani. A környező településeket nézve megállapítható, hogy Halásztelek jó helyzetben van annak ellenére, hogy nincs olyan jelentős iparűzési adóbevétele, mint akár Szigetszentmiklósnak, vagy Dunaharasztinak. Megjegyzi, eddig effektív alacsony költségű működtetéssel, alacsony szinten tartották az adószedést, de nem biztos, hogy a következő időszakban lesz erre lehetőség. 

Papp Kornél elmondja, amikor válságos idők vannak, mindig azok a közösségek tudták leghamarabb maguk mögé tudni ezt a válságot, akik tartalékokkal rendelkeztek. Aki kivérezve ment neki egy nagy gazdasági válságnak, ott jelentősebb volt a visszaesés, így érzi ezt az időszakot Halásztelek szempontjából is. Úgy gondolja, azon képviselőtársainak, akik egy évvel ezelőtt is úgy látták, hogy a neheze még hátra van és ezért jelentősebb megtakarításokat kezdeményeztek a költségvetésben, nincs szégyenkezni valójuk, mert igazuk volt. Megítélése szerint Polgármester úrnak a bizottsági ülés kapcsán kifejtett gondolatai túl messzire vezettek. Megjegyzi, a pénzügyi bizottsági ülésen tanúi voltak egy elég komoly szakmai vitának, nevezetesen a könyvvizsgáló és a belső ellenőr között nézet különbség van a költségvetést illetően, a folyószámlahitel kapcsán. Véleménye szerint van idő egy olyan rendeletet elfogadni, amely ezt a kérdést rendezi. Ez volt az a pont a bizottsági ülésen, ami a bizottság többségét arra késztette, hogy ne erőltessék most, mert elég komoly koncepcionális ellentét van a likvidhitelt illetően. Támogatja, hogy szakemberek nézzenek utána ennek a kérdésnek, és úgy kerüljön vissza a költségvetés tervezés, hogy az még tökéletesebb, kiküszöböli ezt az ellentmondást. Hangsúlyozza, csütörtökhöz képest sokat javult a költségvetés állapota, annak viszont örültek volna, ha kaptak volna magyarázatot arra, hogy mi, miért történt. 
Szentgyörgyi József a könyvvizsgáló és a belső ellenőr folyószámla hitelre vonatkozó ellentétes álláspontjával kapcsolatban elmondja, a képviselő-testületnek egy jogszabályi kötelezettsége van, a könyvvizsgáló jóváhagyásának megkérése. A belső ellenőr feladata, hogy segítse a polgármester és a hivatal vezetőjét, illetve visszajelzéseket adjon a belső működésről. Megjegyzi, értette a szakmai vitát, de a testületnek nem kell igazságot tennie. Elmondja, azért teszi fel szavazásra, mert nem tudja hogyan tovább, mit kell a testületnek másképp csinálni. A szakmai megfelelésért a hivatalvezető, irodavezető, könyvvizsgáló felel, a tartalmi végrehajtásért a polgármester, ebből a szempontból a képviselő-testület számára mind számon kérhető. Véleménye szerint egy olyan költségvetést tett le a képviselő-testület elé, melyet végre lehet hajtani, be lehet tartani, nincs benne olyan képviselői módosító tartalom, ami politikai, vagy finanszírozási nézetkülönbséget tartalmaz. Nincs olyan tartalmi vita, ami miatt most indokoltnak látná az elfogadás elhalasztását, de a testület véleményét el fogja fogadni, de nem látja, hogyan kell továbbmennie. Az összes jogszabályi, formai követelménynek megfelel ez a költségvetés, végrehajtható, megvalósítható, nem tudja, milyen igénynek kellene még megfelelni ahhoz, hogy a testület minden tagja számára elfogadható legyen. Kéri képviselőtársait, adjanak iránymutatást. Miután kérdés, észrevétel, javaslat nem lévén szavazásra bocsátja a 2012. évi költségvetési rendelettervezet szövegének elfogadását.
2/2012.(II.13.) számú Képviselő-testületi határozat
Halásztelek Város Önkormányzat Képviselő-testülete a 2012. évi költségvetéséről szóló rendelettervezet szövegét elfogadja.

Határidő: 
azonnal

Felelős: 
Szentgyörgyi József polgármester

4 igen
4 nem

1 tartózkodás




e l u t a s í t v a
Szentgyörgyi József megállapítja, hogy a testület a rendelettervezet szövegét nem fogadta el, így rendeletalkotásra nem kerül sor. 
Napirend 3. pontja:
Halásztelek Város Önkormányzatának rendelete a felnőtt korúakra vonatkozó szociális gondoskodás helyi szabályozásáról
Előterjesztő: Baloghné dr. Nagy Edit jegyző
Szentgyörgyi József kéri a szociális bizottság elnökét ismertesse a bizottság határozatát. 

Végváriné Nyíri Lídia ismerteti a szociális bizottság módosító javaslatait, mely szerint:
· A 6. § (1) bekezdéséből kerüljön törlésre a „szükség esetén” kifejezés, így a következőképpen módosul a bekezdés: (1) „A döntésre jogosult szerv a döntését a benyújtott kérelem, annak mellékletei és környezettanulmány alapján köteles meghozni.”

· A PÉNZBELI ELLÁTÁSOK FEJEZET-et javasolja új 8. KRÍZIS SEGÉLY ponttal kiegészíteni a következők szerint:

„12. §
(1) Krízis segélyben részesíthető az a kérelmező, aki olyan létfenntartást veszélyeztető élethelyzetbe (elemi kár, baleset, rendkívüli időjárás miatti helyzet stb.) került, melynek jellegéből adódóan, hathatós segítséget számára az azonnal kifizethető támogatás jelent.

(2) Nem részesíthető krízis segélyben az a kérelmező, ahol a kérelmező és a vele egy háztartásban élők egy főre jutó havi jövedelme az öregségi nyugdíj mindenkori legkisebb összegének 250%-át, egyedül élő esetén annak 300%-át meghaladja.

(3) A krízis segély összege minimum 20.000 Ft, maximum 50.000 Ft. 

(4) A krízis segély pénzbeli és természetbeni ellátásként egyaránt nyújtható. Lehet élelmiszervásárlási utalvány, élelmiszercsomag, tüzelőanyag stb.

(5) A segély összegét 1000 forintra kerekítve kell megállapítani.

(6) A krízis segélyt az átmeneti segély kérelem benyújtásával lehet kérelmezni.”

Ezzel az új 12. §-sal a §-ok száma értelemszerűen átszámozódik.
· A 16. § (3) bekezdését a következők szerint javasolja módosítani:

(3) „Szemétszállítási díj 50%-os támogatásra jogosult, az az egyedül élő nyugdíjas, akinek a jövedelme az öregségi nyugdíj mindenkori legkisebb összegének 300%-át nem haladja meg.”
Szentgyörgyi József jelzi, az előterjesztő a módosító javaslatokat befogadta, szavazásra bocsátja a rendelettervezet szövegének elfogadását, a rendelet megalkotását.

3/2012.(II.13.) számú Képviselő-testületi határozat
Halásztelek Város Önkormányzat Képviselő-testülete a felnőtt korúakra vonatkozó szociális gondoskodás szabályozásáról szóló rendelettervezet szövegét elfogadja.

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

2/2012. (II.14.) rendelete

a felnőtt korúakra vonatkozó szociális gondoskodás helyi szabályozásáról
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirend 4. pontja:
Közszolgáltatási díjak változása 
Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság döntését a települési szilárd hulladékkal kapcsolatos közszolgáltatás szabályainak és díjainak meghatározásáról, illetve a szennyvízelvezetés és tisztítás szolgáltatási díjának meghatározásáról.

Lengyel Izabella ismerteti, mindkét rendelet hatályon kívül helyezését támogatja a bizottság.

Szentgyörgyi József bejelenti, a vízművektől is megérkezett az új javaslat a december 31-ei jogszabályváltozás miatt. Így javasolja mindhárom rendelet hatályon kívül helyezését. Kérdés, észrevétel nem lévén szavazásra bocsátja a 2012. évi közszolgáltatási díjakról szóló rendeletek hatályon kívül helyezéséről szóló rendelet megalkotását. 
Halásztelek Város Önkormányzata Képviselő-testületének

3/2012. (II.14.) rendelete

a 2012. évi közszolgáltatási díjakról szóló rendeletek hatályon kívül helyezéséről
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirend 5. pontja:
Könyvvizsgálói feladatok ellátása

Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság határozatát.

Lengyel Izabella ismerteti, a pénzügyi bizottság, mely szerint javasolja a képviselő-testületnek a szerződés meghosszabbítását 2012. december 31-éig.

Szentgyörgyi József kérdés, észrevétel nem lévén szavazásra bocsátja a határozatot.

4/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a Law On Conto Könyvvizsgáló Zrt.-vel 2008. február 18-án létrejött alapszerződést 2012. december 31-éig meghosszabbítja.

Felhatalmazza a polgármestert a szerződés aláírására.

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 6. pontja:
A 2012. évre vonatkozó igazgatási szünet elrendeléséről szóló önkormányzati rendelet megalkotása 
Előterjesztő: Szentgyörgyi József polgármester
Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, az ügyrendi bizottság javasolja a képviselő-testületnek a rendelet megalkotását.

Szentgyörgyi József kérdés, észrevétel nem lévén szavazásra bocsátja a rendelettervezet szövegének elfogadását, a rendelet megalkotását.

5/2012.(II.13.) számú Képviselő-testületi határozat
Halásztelek Város Önkormányzat Képviselő-testülete a 2012. évre vonatkozó igazgatási szünet elrendeléséről szóló rendelettervezet szövegét elfogadja.

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének

4/2012. (II.14.) rendelete

a 2012. évre vonatkozó igazgatási szünet elrendeléséről
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirend 7. pontja:

A Polgármesteri Hivatalban foglalkoztatott köztisztviselők teljesítménykövetelményének alapját képező célok 

Előterjesztő: Baloghné dr. Nagy Edit jegyző
Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, az ügyrendi bizottság javasolja a képviselő-testületnek a hivatal köztisztviselői 2012. évi teljesítménykövetelmények alapját képező kiemelt céljainak elfogadását.

Igaz Tibor észrevételezi, néha nem úgy haladnak a dolgok, ahogy szeretné, melyet jelzett Jegyző asszony felé a bizottsági ülésen. Jónak tartaná, ha kialakulna egy olyan munkamorál és továbbképzés a dolgozóknak, hogy érezzék ennek a munkának a súlyát.
Szentgyörgyi József reményét fejezi ki, hogy a közigazgatás átalakítása erre lehetőséget fog biztosítani. Kérdés, észrevétel nem lévén szavazásra bocsátja a javaslatot.

6/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete a Polgármesteri Hivatal köztisztviselői  2012. évi teljesítménykövetelmények alapját képező kiemelt célokat jelen határozat melléklete szerint jóváhagyja. 
Határidő: 
azonnal

Felelős: 
Baloghné dr. Nagy Edit jegyző

9 igen
0 nem

0 tartózkodás




e l f o g a d v a
Napirend 8. pontja:
Helyi civil szerezetek 2012. évi költségvetés támogatására pályázat kiírása 
Előterjesztő: Szentgyörgyi József polgármester

Szentgyörgyi József jelzi, mivel a 2012. évi költségvetést a testület nem fogadta el, ezért az előterjesztés tárgyalását elnapolja.

Napirend 9. pontja:
Beszámoló a KMOP – 4.5.2 – 11 jelű, „Bölcsőde Építése Halásztelken” elnevezésű pályázatról
Előterjesztő: Szentgyörgyi József polgármester
Szentgyörgyi József kéri a pénzügyi bizottság elnökét, ismertesse a bizottság határozatát.

Lengyel Izabella ismerteti, a bizottság támogatja a határozat elfogadását.

Szentgyörgyi József kérdésnek, hozzászólásnak ad helyt.

Erdődi Sándorné egyetért a bizottság döntésével. Kérdezi, a 166,7 mFt bruttó beruházási összeg-e, mert a pályázati adatlap c., pontjában az szerepel, hogy a pályázó alanya az ÁFA-nak, de nincs levonási joga, tehát nem igényelheti vissza az ÁFA-t, ez nem befolyásolja az igényelhető összeget.
Szentgyörgyi József válasza, a teljesítésnél számít annyit, hogy az építési vállalkozó részére nettó összeg kerül majd kifizetésre és az önkormányzatnak lesz ÁFA fizetési kötelezettsége a kincstár felé, de a bruttó összeg akkor is 166,7 mFt. A támogatásban nincs ÁFA. 

Igaz Tibor örül annak, hogy a költségvetésben szerepel a bölcsőde pályázat önrésze, mivel fontos a város számára a bölcsőde megépítése.

Szentgyörgyi József hangsúlyozza, ez egy tervezett költségbecslés, a közbeszerzés keretében lefolytatott eljárásnál derül majd ki az, hogy a piac ezt többért, vagy kevesebbért csinálja meg. Jelenleg még csak a pályázatról szól a történet. További kérdés, észrevétel nem lévén szavazásra bocsátja a határozatot.

7/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete a KMOP – 4.5.2. – 11 jelű pályázattal kapcsolatos tájékoztatót tudomásul veszi és elfogadja azt.

Halásztelek Város Önkormányzatának Képviselő-testülete a 226/2011. (XII.15.) számú határozatát – a pályázathoz szükséges önerő biztosítása érdekében – az alábbiak szerint módosítja:

Halásztelek Város Önkormányzatának Képviselő-testülete az Önkormányzat által benyújtott KMOP – 4.5.2. – 11 jelű pályázathoz szükséges önerő mértékét biztosítja és az alábbi módon tervezi be a város éves költségvetésébe:

2012. évre vonatkozóan 15.000 ezer forint és 

2013. évre vonatkozóan 1.667 ezer forint 

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 10. pontja:

Local Agenda 21 környezeti fenntarthatósági program 

Előterjesztő: Szentgyörgyi József polgármester
Szentgyörgyi József elmondja, a kérdésesnek ítélt Tököl-Szigethalom-Halásztelek szennyvíztisztító fejlesztés keretében a pályázat tartalmaz egy kötelező Local Agenda vizsgálatot, melyet a pályázat keretében elkészíttettek, melyhez a település volt az adatszolgáltató. Kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, a bizottság javasolja a képviselő-testületnek a program elfogadását.

Szentgyörgyi József kérdés, észrevétel nem lévén szavazásra bocsátja a határozatot.

8/2012.(II.13.) számú Képviselő-testületi határozat
Halásztelek Város Képviselő-testülete elfogadja a VTK Innosystem Kft által készített Local Agenda 21 fenntarthatósági programot.

A Halásztelekre vonatkozó Local Agenda 21 fenntarthatósági program jelen határozat elválaszthatatlan mellékletét képezi.

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás

Napirend 11. pontja:
Egyebek


- Közüzemi szennyvízcsatorna használatának 2012. évi díjai

  Előterjesztő: Szentgyörgyi József polgármester
Szentgyörgyi József ismerteti, a víziközmű-szolgáltatásról szóló 2011. évi CCIX. Törvény az üzemeltető kezébe helyezte a díjmegállapítást, ennek megfelelően a HATE Kft. elkészítette a díjak kiszámítását, a Felügyelő Bizottság azt elfogadta, kérik a testülettől, mint tulajdonostól annak jóváhagyását. Hozzáteszi, ez is csak ebben az évben van így, mivel a következő évben, ha létrejön egy csatorna konzorcium, akkor az fogja megállapítani a vízdíjakat, csatornadíjakat minden településen. Kérdés, észrevétel nem lévén a díjak jóváhagyásáról szavazást rendel el.
9/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete a HATE Kft. által megállapított közüzemi szennyvízcsatorna használatának 2012. évi díjait jóváhagyja.

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 11. pontja:
Egyebek


- Németh Csaba külsős ügyrendi bizottsági tagságáról szóló lemondó nyilatkozata


  Előterjesztő: Szentgyörgyi József polgármester

Szentgyörgyi József bejelenti, hogy az Ügyrendi Bizottság külsős tagja, Németh Csaba lemondott bizottsági tagságáról, az új tagra a jelölés joga a FIDESZ frakciót illeti. Kéri a testülettől a Németh Csaba lemondásának tudomásul vételét. Kérdés, észrevétel nem lévén szavazást rendel el.
10/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete Németh Csaba ügyrendi bizottsági tagságáról szóló lemondó nyilatkozatát tudomásul veszi.
Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 11. pontja:
Egyebek

- Halásztelki Vöröskereszt Szervezet kérése 


  Előterjesztő: Szentgyörgyi József polgármester

Szentgyörgyi József ismerteti, a Magyar Vöröskereszt Halásztelki Szervezete kérte, hogy az általuk használt Dózsa Gy. utca 1. sz. alatti helyiséget továbbra is térítésmentesen bocsássa a testület a rendelkezésükre. A kérést az oktatási bizottság tárgyalta, megadja a szót az oktatási bizottság elnökének.

Papp Kornél ismerteti, az oktatási bizottság javasolja a helyiség biztosítását a vöröskereszt szervezet részére térítésmentesen, visszavonásig. Kérdezi, az ingyenesség nem sért-e valamilyen jogot.
Szentgyörgyi József válasza, nem. További kérdés, észrevétel nem lévén szavazásra bocsátja a határozatot.
11/2012.(II.13.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a Halásztelek, Dózsa Gy. utca 1. sz. alatti garázs helyiséget térítésmentesen, visszavonásig a Magyar Vöröskereszt Halásztelki Szervezete részére bocsátja. 

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Szentgyörgyi József további kérdés, hozzászólás nem lévén zárt ülést rendel el. 

(A zárt ülésről külön jegyzőkönyv készül.)

K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:





Lengyel Izabella
   
           Végváriné Nyíri Lídia
                        



      képviselő                       
                    képviselő

